Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106694&kokkuvotted=false&jaotusedVaikimisiAvatud=
Timestamp: 2019-12-09 19:53:08+00:00
Document Index: 6044846

Matched Legal Cases: ['Riigikohus ', 'Riigikohus ', 'Riigikohus ', '§ 185', 'Riigikohus ', '§ 148', '§ 148', '§ 148', '§ 148', 'Riigikohus ', '§ 186', 'Riigikohus ']

dokumendi peitmine
dokumendi võltsimise objektiivne külg
isikutele õiguste andmine ja kohustuste panemine
teadvalt võltsitud amtliku dokumendi kasutamise subjektiivne külg
3-1-1-119-01 Riigikohus 14.12.2001
erikasutusluba
Vee erikasutusluba on haldusakt, millega antakse isikule õigusi ja pannakse kohustusi ning mille nõuete rikkumise eest võib järgneda õiguslik vastutus. Sellise dokumendi rakendamise tingimuseks on muuhulgas juriidiliselt selge ja korrektne vormistus. Puuduste eest halduaktis ei vastuta mitte haldusakti adressaat, vaid selle väljaandja.
juriidilise isiku haldusvastutus
Juriidilise isiku haldusvastutus vee erikasutuse puhul kehtestatkse VeeS §-ga 392 ja see on diferentseeritud sõltuvalt sellest, kas erikasutus toimus formaalse erikasutusloata või lihtsalt selles sätestatud tingimusi rikkudes. Viimasel juhul on haldusvastutuse kohaldamise obligatoorseks eelduseks jooksval aastal järelevalveasutuse poolt tehtud ettekirjutus samalaadse rikkumise eest.
3-1-1-67-01 Riigikohus 05.06.2001
Teadvalt võltsitud ametliku dokumendi kasutamine eesmärgiga omandada õigusi või vabaneda kohustusest, eeldab otsest tahtlust. Süüdlasel peab olema teadmine, et dokument, mida ta kasutab on võltsitud ja võltsitu kasutamisel on tema eesmärgiks omandada õigusi või vabaneda kohustustest.
3-1-1-50-01 Riigikohus 11.05.2001
Peitmise sisuks KrK § 185 mõttes on soov vältida või takistada dokumendi sisuks oleva teabe õigustatud isikutele teatavaks saamist. Käesoleval juhul oli dokumendi sisuks haldusõiguserikkumine � faktiline asjaolu, mida haldusõigusrikkumise protokolli toimetamisega teise tuppa ei olnud võimalik varjata ega ka mitte olematuks muuta.
3-1-1-77-99 Riigikohus 07.09.1999
ajaline kehtivus KrK § 148-1 sätestatud kuriteo toimepanemisel
Kohaldamisele kuulub see kriminaalseadus, mis oli jõustunud enne vasstava kuriteo lõpule viimist, katkestamist või tõkestamist. Tulude või muude maksustamisobjektide varjamine, samuti raamatupidamisdokumentide, maksuarvutuste ja tuludeklaratsioonidega seotud dokumentide esitamata jätmine ning aktsiaseltsi tegutsemiskoha varjamine maksuhalduri eest (KrK § 148-1) on vältav kuritegu. Seepärast juhul kui kõnesoleva kuriteo toimepanemist alustati 16. aprillil 1993 ja lõpule viidi see 26. oktoobril 1995, on KrK § 148-1 kohaldatav viimati nimetatud kuupäeval kehtivas redaktsioonis.
Dokumendi võltsimine (KrK § 148) võib seisneda isiku ehtsate isikuandmete ebaseaduslikus ja põhjendamatus ühendamises mingi organisatsiooni blanketi ehtsate andmetega.
3-1-1-32-99 Riigikohus 06.04.1999
Õiguste omandamine või kohustustest vabanemine on KrMK § 186 kohaselt mitte teadvalt võltsitud ametliku dokumendi kasutamise tulem, vaid isiku käitumise eesmärk.
3-1-1-43-98 Riigikohus 24.03.1998
Võltsitud ametliku dokumendi kasutamine võib KrK §-s 186 sätestatud kuriteo moodustada vaid juhul, kui dokumendi kasutamise eesmärgiks on õiguste omandamine või kohustustest vabanemine.